b"\n_START_ARTICLE_\nJohn Caird\n_START_PARAGRAPH_\nJohn Caird (15. joulukuuta 1820 Greenock, Skotlanti \xe2\x80\x93 30. hein\xc3\xa4kuuta 1898) oli skotlantilainen teologi. H\xc3\xa4n opiskeli Glasgow'n yliopistossa ja toimi Skotlannin kirkon palveluksessa. H\xc3\xa4nest\xc3\xa4 tuli tunnettu saarnaaja. Erityisesti h\xc3\xa4n sai mainetta koko protestanttisessa maailmassa saarnallaan Religion in Common Life, jonka h\xc3\xa4n piti kuningatar Viktorian l\xc3\xa4sn\xc3\xa4 ollessa 14. lokakuuta 1855._NEWLINE_Cairdista tuli vuonna 1862 Glasgow'n yliopiston teologian professori ja vuonna 1873 yliopiston rehtori._NEWLINE_John Caird oli filosofi Edward Cairdin vanhempi veli. Kummatkin kuuluivat uushegelil\xc3\xa4isiin brittil\xc3\xa4isiin idealisteihin."